Diari Oficial de la Generalitat Valenciana


Sumari del DOGV 6235, del 29-03-2010 (2010/2346)

Notificació de la sentència dictada en el judici ordinari número 113/2009.
--------------------------------------------------------------------------

### Dades del document

Número de DOGV
:   6235

Data del DOGV
:   29-03-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/2346


Organisme emissor
:   Jutjat de Primera Instància Número 3 de València

Tipus de document
:   Edicte

Notificació de la sentència dictada en el judici ordinari número 113/2009. [2010/2346]  
Assumpte civil 000113/2009  
Teresa Esteve Ramos, secretària del Jutjat de Primera Instància número 3 de València, faig saber:   
Que en aquest Jutjat se segueix el procediment de judici ordinari 000113/2009, a instàncies de Julioldosmil de Negosis, SL contra Pedro Enrique Brusel Carrión.   
En el judici a què es fa referència amb data 1 de febrer de 2010, el magistrat jutge Salvador U. Martínez Carrión ha dictat la sentència número 34/2010, que té el contingut dispositiu del tenor literal següent:   
«Dispositiva  
Estime aquesta demanda formulada per Juliodosmil de Negosis, SL, representada per la procuradora dels tribunals Carmen Navarro Balaguer, contra Pedro Enrique Brusel Carrión, la qual és declarada en rebel·lia, sobre la resolució de contracte d'arrendament d'habitatge, i dispose:  
1. Declare resolt el contracte d'arrendament d'habitatge sobre l'immoble siti a València, carrer d'Alberic, número 2, porta 10a, que uneix la part actora com a arrendador i la part demandada com a arrendatari; i condemne aquesta última al desnonament de la finca esmentada, que haurà de deixar lliure, vàcua i expedita i a disposició del demandant dins del termini legal, sota l'advertència de ser-ne llançada judicialment si no ho fa.  
2. Faig imposició expressa de les costes causades a la part demandada.  
Manera d'impugnació: mitjançant un recurs d'apel·lació davant de l'Audiència Provincial (art. 455 LEC). El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, i on es manifeste la voluntat d'interposar-hi un recurs, indicant els pronunciaments que s'impugnen (art. 457.2, LEC).  
S'indica també que per a interposar un recurs caldrà constituir un dipòsit per un import de 50 euros, a l'entitat de crèdit Banesto i en el compte de dipòsits i consignacions obert a nom d'aquest Jutjat, i acreditar-ne la constitució, amb l'advertència que no s'admetrà a tràmit cap recurs el dipòsit del qual no s'haja constituït (disposició addicional quinzena de la LOPJ, afegida per la LO 1/2009, de 3 de novembre, BOE 04.11.2009) :  
Aquesta és la meua sentència, que pronuncie, mane i firme. Segueixen firmes i rúbriques».   
I perquè valga de notificació de forma deguda, amb l'advertiment dels recursos indicats en la resolució esmentada a la part demandada, que està en parador ignorat, de conformitat amb el que disposa l'article 164 de la Llei d'Enjudiciament Civil, expedisc aquest edicte.  
València, 16 de febrer de 2010.- La secretària judicial: Teresa Esteve Ramos.